Kamu bisa jelasin ke aku soal D-AMPS dalam bahasa sunda?

D-AMPS, singketan tina kecap-kecap basa Inggris Digital Advanced Mobile Phone System, nyaéta wangun digital tina téknologi AMPS. D-AMPS mangrupa téknologi telepon mobil generasi kadua (2G). Conto téknologi ieu nyaéta IS-54 jeung IS-136nu dipaké di sakuliah buana Amérika, hususna di Amérika Sarikat jeung Kanada. D-AMPS kasilih ku téknologi GSM/GPRS jeung CDMA2000. D-AMPS mindeng disebut sabagé TDMA, singketan tina time division multiple access, nyaéta téknik multi aksés anu umum dipaké ku réa protokol kaasup GSM, ogé IS-54 jeung IS-136. Sanajan kitu, D-AMPS bersaing jeung GSM sarta sistem-sistem nu dumasar kana code division multiple access (CDMA), sanajan ahirna éléh ku téknologi GSM/GPRS jeung CDMA2000.

D-AMPS maké kanal-kanal AMPS nu aya sahingga ieu téknologi bisa jadi jambatan (cukang) antara téknologi-téknologi analog jeung digital di wilayah-wilayah anu masih ngagunakeun ieu dua téknologi sahingga nawarkeun transisi anu lemes ti sistem analog ka digital. D-AMPS leuwih unggul manan AMPS dina hal kapasitas ku cara ngabagi unggal kanal nu rubakna 30 kHz kana tilu waktu (time slot) sarta mangpetkeun data sora sacara digital, nu ningkatkeun kapasitasna tilu kali lipet dina unggal sélna. D-AMPS ogé leuwih aman lantara scanner analog henteu bisa nyadap sinyal digital. Dina ieu téknologi, sora diénkripsi (disandikeun), sanajan algoritma nu digunakeunana (CMEA) ka dieukeun katohyan henteu pati kuat.

IS-136 nambahkeun sajumlah fitur kana spesifikasi IS-54, kaasup SMS, circuit switched data (CSD), jeung protokol komprési nu geus dihadéan.  SMS jeung CSD duanana sadia sabagé bagian tina protokol GSM; IS-136 ngagunakeunna dina cara nu ampir sarua.

Jaringan IS-136 nu gedé kaasup di antarana AT&T jeung U.S. Cellular di Amérika Sarikat, jeung Rogers Wireless di Kanada.  AT&T jeung Rogers Wireless geus ngahadéan jaringan IS-136 bogana supaya jadi GSM/GPRS, samentara US Cellular migrasi kana téknologi anu panglobana digunakeun ku manéhna nyaéta CDMA2000.  Rogers Wireless mindahkeun sakabéh frékuénsi IS-136 dina wilayah 1900 MHz dina taun 2003, ogé dina wilayah 800 MHz. Rogers ngaeureunkeun jaringan IS-136 bogana (babarengan jeung AMPS) dina tanggal 31 Méi 2007.

IS-54 mangrupa sistem komunikasi mobil munggaran nu boga standar pikeun kaamanan sarta nu munggaran maké téknologi TDMA.